Kuningas tekee paluun FC Lahteen - Arvokisat
FC Lahti ja keskikenttämies Mikko Kuningas ovat solmineet lahtelaisseuran verkkosivujen mukaan vuoden pelaajasopimuksen.
Kuningas on Luumäen Poikien ja PEPOn kasvatti. Hän siirtyi FC Lahteen vuonna 2015 ja samana kesänä hän debytoi liigassa. Kuningas onnistui tekemään myös maalin debyyttiottelussaan FC Lahdessa.
Kuningas pelasi vuoden 2017 loppuun asti ennen siirtoaan Turkuun FC Interin riveihin. Mastokaupungin ylpeyden riveissä Kuningas on pelannut 62 ottelua osuen viidesti maalipuiden väliin. Interissä hän voitti Suomen Cupin ja kuluneella kaudella liigahopean. Kuningas ratkaisi Cupin finaalin maalillaan. Viime kaudella hän pelasi Interin riveissä 24 ottelua.